สวัสดีค่ะ หนูทานยาคุมแบบ28เม็ด กินยังไม่ถึงเม็ดแป้งคือมีเลือดออกมา เว้นไปหนึ่งวันก็มาอีกแล้วเดือนนี้ลืมทานยาข้อนค้างบ่อยเลยค่ะ ตอนนี้ทานถึงเม็ดแป้งแล้วควรทานแผงต่อไปเลยไหมคะ
สวัสดีค่ะ การมีเลือดออกในระหว่างที่ทานยาคุมกำเนิดที่เป็นเม็ดที่มีฮอร์โมนอยู่ น่าจะเกิดจากผลข้างเคียงของยาคุมที่ทำให้เกิดเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการที่ทานยาไม่ตรงเวลา หรือมีการลืมทานยาเป็นบางวัน ซึ่งหากเลือดที่ออกมีปริมาณไม่มาก ไม่มีปวดท้องน้อย ก็ไม่ได้อันตรายอะไรค่ะและเมื่อทานยาคุมจนถึงเม็ดแป้งแล้ว ก็ควรที่จะมีประจำเดือนมา หากทานครบ 28 เม็ด แล้วยังไม่มีประจำเดือนมา ก็ควรตรวจหาการตั้งครรภ์ดูก่อนค่ะ แต่หากได้มีประจำเดือนมา ก็ให้ทานยาให้ครบ 28 เม็ด ก่อนที่จะเริ่มทานยาแผงใหม่ค่ะ